lflage/wiki-talks huggingface dataset:
Vita:Elena Udrea

message: A cikkből hiányoznak a források, a szöveget pedig ellenőrizni kell, mert zavaró értelmetlenséget találtam benne („antikorrupcióellenes harc”). Kérdés, hogy van-e még. Piraeus vita 2019. február 9., 23:36 (CET)
thread_title:  Lektor sablon indoklása
Vita:Karácsonyi Szimfonikus Nagykoncert (DVD)

message: Mi az album pontos címe? Hogy át lehessen nevezni a szócikket. – Vépi vita 2017. november 7., 13:49 (CET)
replies: text: Átneveztem a borítókép alapján – Ary vita 2018. január 15., 12:50 (CET)
thread_title:  A címről
Vita:Európa Liget

message: Szervusztok!
Javaslom átnevezni az Európa Parkot Európa Ligetté az alábbi forrás alapján: 
https://www.facebook.com/varikutyasok/photos/a.195339443821325.44624.194644357224167/1720127038009217/?type=3&theater. – Ronastudor vita 2017. november 8., 10:02 (CET)
thread_title:  Európa Liget
Vita:Reformátorok tere

message: "... a kilátószintekről a Sashalom utca felé és északra a kilátás lefelé erősen korlátozott."</br>
"A kilátóból körpanoráma nyílik..."
A két állítás között ellentmondást vélek felfedezni: ha a kilátás bizonyos irányokban korlátozott, akkor vajon lehet-e körpanorámáról beszélni?
Vlk vita 2021. március 16., 10:57 (CET)
replies: text: szerintem elég egyszerű... a szintekről (tehát a lépcsőfordulóknál kialakított alsóbb "megállók"tól) korlátozott (hiszen amik még nem emelkednek a házak teteje fölé, ott csak a házakig látni el), de maga a kilátóból (azaz ha fölmegy az ember a legtetejére), onnan körpanoráma nyílik (a házak felett)... viszont ha ez van, akinek ennyire értelmezhetetlen, oda lehet írni, hogy az alsóbb kilátószintekről... Fauvirt vita 2021. március 16., 14:18 (CET)
Odaírtam. – Vépi vita 2021. május 12., 13:22 (CEST)
thread_title:  Körpanoráma?
Vita:EPA

message: Nem tudom, hogy annak idején miért az United States Environmental Protection Agencyra (Amerikai Környezetvédelmi Hivatal) irányította át a bot, mindenesetre egy biztos: inkább egyérteműsítő lapra érdemes átirányítani, mivel az Elektronikus Periodika Archívum és Adatbázis rövidítése is EPA (itt van a lényege, hogy az mi, ez pedig a közvetlen elérhetősége az archívumnak és adatbázisnak). Apród vita 2017. november 9., 13:29 (CET)
thread_title:  Más EPA is van
Vita:Bismarck (csatahajó)

message: Arra úgy tudom nincs szabály, hogy a dőlt betűs szavak és a toldalék közé kell-e kötőjel, de szerintem kívánatos lenne, egy szócikken belül ez egységes legyen. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. május 24., 20:42 (CEST)
replies: text: A Prisenmannschaftok esetében úgy gondolom nem szükséges kitenni a kötőjelet. – Andreas vita 2020. június 22., 23:26 (CEST)
Mégis ki van téveː „... a Bismarck és a Prinz Eugen plusz személyzetet (a Prisenmannschaft-okat) vett a fedélzetére...”, mint ahogy a  „a Prince of Wales-t”, „...a Wotan hart-ot és a Wotan weich-ot...”, „...a Woods Hole Oceanographic Institution-nel...”,  vagy „Tirpitz-cel”. Ez nem „szükségesség”, hanem „egységesség” kérdése, a wikipédián általában kötőjel választja el a dőlt betűket, de ez nem szabály kérdése. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. június 23., 08:14 (CEST)
thread_title:  Dőlt betűk 

message: Az előbbi módosításnál nem sikerült végigírni, hogy a flottaparancsnok itt nem volt azonos a flotta parancsnokával. https://en.wikipedia.org/wiki/Fleet_commander_(Kriegsmarine) Nem forrás, de biztos igaz. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. június 23., 17:36 (CEST)
thread_title:  Flottaparancsnok ''(Flottenchef)'' 

message: Az avatóünnepségen mondott beszédek szó szerinti leiratait (a Függelék részből) talán  el lehetne helyezni a Wikiforráson, de egy enciklopédiacikkbe ilyen terjedelemben semmiképpen nem valók. Megya vita 2023. április 4., 21:02 (CEST)
thread_title:  Hosszú forrásszövegek
Vita:Ezüst Szalag díj

message: Egy szócikk forrása nem lehet másik (a fordítás alapjául használt) szócikk önmagában. Az, hogy az eredeti szócikk sem tartalmaz forrásokat, sajnálatos de nem mentség. Amíg legalább az alábbi adatok nem ellenőrizhetőek, addig a forráskérő sablon eltávolítása nem javasolt:
* ki, miért alapította a díjat
* mikor
* díjátadások helyszínei hol voltak
JSoos vita 2017. november 10., 13:59 (CET)
thread_title:  Forrás
Vita:Maz Kanata

message: Ezt a szócikket forráshiány miatt cikkjelöltté minősítem. – KoBeAt  üzenet 2018. augusztus 7., 11:55 (CEST)
thread_title:  Cikkjelöltté minősítés indoklása 

message: Visszatettem a fő névtérbe, az angol wikiről fordítottam. WikimakerXvita 2018. szeptember 22., 06:52 (CEST)
 fentebb írtam: „Ezt a szócikket forráshiány miatt cikkjelöltté minősítem.”. Attól, hogy egy fordított szövegre cserélted a tartalmat, csak annyival lett jobb a cikk, hogy nincsenek benne gépi mondatok. Plusz még legalább 5000 bájtot ki is töröltél belőle. Forrás is kéne, az pedig nincs egy darab sem. – KoBeAt  üzenet 2018. szeptember 22., 07:13 (CEST)
replies: text: Tudom. Próbálok forrást találni hozzá. WikimakerXvita 2018. szeptember 22., 07:17 (CEST)
thread_title:  Fő névtérbe tétel
Vita:Karosa

message: Kérdéses a változtatás a Karosa márkanévről (vagy típusnévről) egy olyan névre, amely sohasem volt sem márkanév, sem cégnév.
A cégnév 1993-tól Karosa a.s.
A helyes cím kétféle lehet: vagy Karosa, a márkanevet tükrözve, vagy "Karosa a.s." a gyártó jelenlegi cégneve.
Mindkét út járható, de csak külön-külön, vagy-vagy. 
A márkanévre rendezés látszik a legcélszerűbbnek, a legkönnyebben követhetőnek.--Linkoman vita 2017. november 10., 15:36 (CET)
Én is így tudom, ezért visszaneveztem. Kemenymate vita 2017. november 11., 13:56 (CET)
thread_title:  Kérdéses címváltoztatás
Vita:Bobófalva

message: Olyan ez a cikk, mint egy jól felépített hoax! Egyedül Bobófalváról egy helyen találtam említést online: egy terepasztal fiktív állomás ais Bobófalva. – B.Zsolt vita 2017. november 10., 19:16 (CET)

message: Megpróbáltam berakni sablonnak. Ez a wikilap fontos, mivel eddig Bobófalváról nem voltak fenn dolgok. Bobófalva vita 2017. november 12., 19:33 (CET)
Jó, de ez még mindig hoax. A cikkre visszatettem az azonnali sablont, visszaállítva három szerkesztést. – Kobeat vita 2017. november 12., 20:35 (CET)
thread_title:  azonnali várj
Vita:Háziporatkák

message: Más források egyéb fajokat is adnak, de mivel a legtöbb helyen csak a szócikkben szereplő 3 fajt emlegetik, én is csak azokat tartottam meg. DenesFeri vita 2017. november 11., 10:59 (CET)
*NCBI link: Dermatophagoides - 5 faj
*BioLib link: Dermatophagoides - 13 faj
Az is meglehet, hogy e források többi fajai manapság már csak szinonimák. DenesFeri vita 2017. november 11., 11:00 (CET)
thread_title:  Más források, több faj
Vita:Stranger Things

message: Kicsit értetlenül állok az átírt cím előtt, ugyanis hivatalosan nem kapott magyar címet a sorozat. Talán így reklámozzák, ezt nem tudom. De a szinkron meghagyta a Stranger Things-t, illetve a sorozat tulajdonképpen epizódcímeket sem kapott magyarul. Konkrétan csak a párbeszédek kaptak magyarosítást, stáblista sincs. Őszintén szólva én így még ezt a szinkront sem tartom teljes értékűnek, bár alapvetően ez az online forgalmazás is egyedülálló eddig.
~E-Zsolesz
Három féle lehetőség áll fent, mivel a Különös dolgok kifejezés nem elterjedt, és valószínű nem is lesz, így nem tartható meg szócikkcímként.
*A változat: hűen az elnevezési szokásokhoz, a cikk címe Különös dolgok lesz, a Stranger Things átirányítássá válik.
*B változat: ahogy korábban, megmarad a Stranger Things, a Különös dolgok átirányítás lesz, a bevezetőben feltüntetésre kerül a magyar cím is zárójelben
*C változat: a Breaking Bad szócikkéhez hasonlóan, mindkettő bekerül a cikk címébe, így Stranger Things – Különös dolgok lesz a cím, a bevezetőben a magyar zárójelben.
Öntörvényűen nem fogom módosítani, mert valaki úgyis visszanevezné a magyar címre. – LaSza'' 🚍🚊🚎🚇 miben segíthetek? 2019. október 28., 12:43 (CET)
 Szerintem maradjunk az eredeti címnél, mert úgy ismeri mindenki és a magyar Netflix is Stranger Things néven hivatkozik rá, mivel belátta, hogy a Különös dolgok név nem volt nyerő. – Sylent15 vita 2019. november 6., 18:34 (CET)
thread_title:  Cím
Vita:Izrael (keresztnév)

message: Izrael.
IZ.R.AEL. ebből KI.R.AEL. ami úgy hangzik Magyarul, hogy király. Jelentése: KI Föld, AEL felvigyázó, az R talán az előjáró fokozosása, nyomaték. Első királyok a Földön szolgálatott teljesítő telepesek rangidős tisztjei. Dumuzi, vagy Dámosz jelentősége, hogy ő nemcsak a Föld felvigyázója volt, de egyben Isten is.
A neve DU.MU.ZI. a születendő élet teremtője.  Génsebész DNS kutató? 
A ZI a születendő, nem kifejlett élet, TI jelentése élet.
Az IZ szó a ZI fordítottja.
Szolgálat: 1 periódus, ami 3600 + - 60 földi év, jelölése: SÁR fogalom.
Tárgy, Élőlény: SÁM, fordítottja MÁS, jelentése:    vezető. A Földön a Sámás UTU.
A Lahmu bolygón a Sámás Marduk.
Miért fontos Marduk, hogy köthető az IZRAEL szóhoz? Ungiel vita 2017. november 12., 14:08 (CET)
thread_title:  Izrel
Vita:Akció (egyértelműsítő lap)

message: A lap jelenleg nemcsak az "Akció" szó homonimáit tartalmazza, mint pl. az angol Action, hanem olyan fogalmakat is (pl. akcióművészet), amelyeket nem szoktak "akció" szóval rövidíteni.
Ha a jelenlegi szemléletet követjük, akkor az akciórádiusztól kezdve még számos szót említhetünk - csakhogy ezeken nincs mit egyértelműsíteni. Csak az "Akció" szón van mit.--Linkoman vita 2017. november 13., 11:11 (CET)
thread_title:  Lektorálandó, mert...
Vita:Erdei csillaghúr

message: A The Plant List forrás szerint a fajnak  1 és az alfajnak  2 Unresolved státuszú taxonja van. DenesFeri vita 2017. november 13., 12:54 (CET)
*Hylebia nemorum Fourr.
*Hylebia montana (M.D.Pierrat) Holub
*Stellaria glochidisperma (Murb.) Freyn
thread_title:  Unresolved
Vita:Nemsenkilény

message: Több helyről összeollózva, de  sablonba csak egy linket lehet beírni.
* http://www.wssz.hu/tartalom/cikk/nemsenkileny-jotekonysagi-est
* https://trafo.hu/programok/program_2021
– Hkoala  2020. február 6., 08:30 (CET)
thread_title:  Jogsértő
Vita:Kate Upton

message: Át kéne írni, mert mintha Google translate-tel fordították volna. Kicsit korrigáltam rajta.
– Dancilynch vita 2017. november 14., 21:16 (CET)
thread_title:  Nyelvezet 

message: Az eredeti verzió sok szempontból horror volt. A „Filmográfia” szakaszt jó lenne, ha valaki aki ez iránt érdeklődik átnézni, a többi már javításra került. Piraeus vita 2017. november 26., 02:15 (CET)
thread_title:  Lektor sablon
Vita:A Magyar Művészeti Akadémia tagjainak listája

message: Ez lesz a végleges címe, összedolgozva az (egyesület)-tel, a (köztestület) törölve lesz. Azután az (egyesület) kiterjesztés is. Voxfax vita 2017. november 14., 14:42 (CET)
replies: text: Akkor talán meg kellene várni az eseményeket...– Pegy22 vita 2017. november 14., 14:54 (CET)
replies: text: :Nem szeretném az általam korábban tett, akkor helyesnek látszó pontosításaim megzavarnák az adminisztrátort. Voxfax vita 2017. november 14., 15:10 (CET)
thread_title:  Magyar Művészeti Akadémia
Vita:Audiatur et altera pars

message: Ez a szócikk így teljesen rossz. A más nyelvű szócikkek ennek a latin mondásnak a hátterét mutatják be, a mondást ismertetik, ahogy kell. A magyar szócikk viszont kizárólag érvelési hibaként említi. Ez félrevezető. Javaslom ezt a szócikket átnevezni "Audiatur et altera pars (érvelési hiba)" névre, létrehozni egy külön rendes "Audiatur et altera pars" szócikket, és az itt szereplő más nyelvű szócikkek linkjeit abba áthelyezni. Köszönöm, ha intézkedtek

thread_title:  Törlési megbeszélés eredménye
Vita:Rózsák tere (Marosvásárhely)

message: RO_MS_PtaTrandafirilor_1.jpg - Ez a kep tul sotet es tul kontrasztos. Mivel ez a fokep, egy jobb kep meroben emelne a szinvonalat. (Bocs az ekezetek hianya miatt; oruljetek, hogy nem a helyi karaktereket hasznaltam - Sanghaj)
replies: text: Itt vannak az elérhető képek, mondd hogy melyik lenne jobb. Majd ha legközelebb arra járok, még készítek pár képet. Whitepixels vita 2018. március 8., 20:12 (CET)
replies: text: :Már megnéztem a commonst, köszi. Igen, fotózni kéne. Kár érte, ez nagyon jó szögből készült. Vagy éppen azért jó a kép mert sötét és nem látszanak a sétány repedései és burjánjai? Szalai.laci vita 2018. március 19., 03:38 (CET)
thread_title:  Jobb kepet!
Vita:Gert Fröbe

message: Az egyébként sem hosszú cikkben olvasható ez a mondat: „Ferrer ötször nősült”. Oké, de ki az a Ferrer? A cikk témája ugyanis Gert Fröbe, és sehol semmi utalás arra, hogy más neve is lett volna. 2A02:AB88:59BA:4A00:84BF:3ED1:9726:32E2 (vita) 2020. augusztus 23., 09:38 (CEST)
thread_title:  Kiről van szó?
Vita:Brenzovics Marianna

message: Most 40 évesen vagy 45 évesen halt meg? A halálozását megadó forrás a másodikat írja, a Wikipédia pedig azt írja, hogy 1977-ben született, tehát 40 évesen halt meg. – Kobeat vita 2017. november 15., 20:00 (CET)
Ebben a forrásban szerepel az 1977, ami lehetséges, hogy téves adat. Itt az szerepel, hogy 45. évében, azaz 44 éves volt. Ezek alapján most a szócikkben az szerepel, hogy 1973 körül született. A források alapján jelenleg ennyi írható be. Remélhetőleg a jövőben lesz több információ és pontos adatok lesznek. - Csurla vita 2017. november 15., 20:32 (CET)
thread_title:  Született
Vita:R67-es gyorsút (Magyarország)

message: „Az R67-es út a régi 67-es út nyomvonalán található, a régi 67-es utat pedig mellé, valamivel délebbi nyomvonalon építették újjá”, ez nem helyes. Másrészt az egész szócikk csak a most épülő szakaszról szól, pedig még lesz két rövidebb további szakasza is. Zerind üzenőlap 2017. november 17., 21:35 (CET)
Javítottam. Zerind üzenőlap 2017. november 23., 15:22 (CET)
thread_title: Lektorsablon indoklása

message: A KIRA szerint ilyen út nincs. Csak 67-es jelű. Javítani kéne... - Gaja   2020. május 16., 20:30 (CEST)
Meg akartam nézni, de nem tudom. Regisztrálni kell, vagy mi ez? Azt nincs kedvem. De mindegy, inkább itt megkérdezem: hogyhogy nincs R67-es? Akkor mi van? Van a „régi” 67-es, és ezt az új utat így melléépítették, de több helyen nem azonos nyomvonallal. Most akkor mindkettő 67-es? Vagy az új a 67-es, de akkor mi a régi? Zerind üzenőlap 2020. május 17., 06:52 (CEST)
Nézd meg az OpenStreetMap-en, ott ugyanúgy van jelölve és számozva, mint a KIRÁ-n. Lényegében tényleg a régi mellé építették, a régit meg átnevezték valami négy vagy ötjegyű számra. De a 67-es csak 67-es, R nélkül. - Gaja   2020. május 17., 10:59 (CEST)
Köszönöm, ezt nem is tudtam, pedig itt élek az út egyik végénél :) Akkor viszont nem is átnevezni kellene, hanem összevonni a régiről szóló szócikkel. Lehet, hogy valamikor majd megcsinálom, ha más nem. Zerind üzenőlap 2020. május 17., 11:57 (CEST)
thread_title:  Neve
Vita:Star Trek: Discovery

message: Ellenőriozné valaki az eppizóddátumokat? Sajnos nem tudom visszaállítani a cikket a helyes verzióra, manuálisan kellene megszerkeszteni.  ♥♥♥ Gubbubu12 ✍  2017. november 18., 11:59 (CET)

message: 
Azzal indul, hogy LMBT- témájú  SF. Én meg itt állok döbbenten. Ez egy Star Trek témájú sci-fi. Aki ezt azért nézi, mert elhiszi azt a hülyeséget, hogy LMBT-TÉMÁJÚ, az marha nagyo fog csalódni. A sorozat a Stra Trek múltják mutatja be, visszatér ahhoz a multhoz, amiről még elég keveset tudunk. Attól,mert - ahogy a Star Trekben szokás lassan hatvan éve bemutatni az adott időszakot, és tükröt tart az aktuális világ elé, és mivel most nem a feketék buszra felengedése a téma, ezért van egy tudós és egy orvos, akik szeretik egymást, és mellesleg egyik se főszereplő, és ahogy a Star Trekben szokásos, max megölelik vagy megcsókolják egymást - ujra, két mellékszereplőről beszélünk -, maga a több évados sorozatnak nem az  LMBT "A TÉMÁJA", hanem a Star Trek múltjának bemutatása.
A lap készitöje homofób, ami szerintem nem való a wikipédiába. 
Zoccseg vita 2023. november 23., 11:37 (CET)
replies: text: Megnézve a cikket ez nem a Wikipédia szerkesztők csinálták. Ez automatikusan jön a Wikidatából. Fromiadrian vita 2023. november 23., 11:47 (CET)
replies: text: :Köszi! Szóval a hülyeség automatikus :D Zoccseg vita 2023. november 23., 14:42 (CET)
thread_title:  Most láttam, szerintem ez komoly hiba!
Vita:’Oumuamua

message: Nem tudom, született-e szaknyelvi állásfoglalás az objektum nevének magyar írásmódjáról.
Konzervatívan írva (a jegyzetekben is említett) ʻokina ⟨ʻ⟩ karakterrel kezdődik a neve: ʻOumuamua (lásd pl. az angol Wp.‑t vagy Wsz.‑t).
Az ʻokina az aposztróffal ellenkező irányba, 6‑osszerűen görbül, és mássalhangzóbetűnek számít a hawaii nyelvben: a fonemikus hangszalagzárat (phonemic glottal stop /ʔ/) jelöli (lásd Hawaii nyelv, ʻOkina).
Szerintem nagyon elvétenénk e betű lényegét, ha aposztróffal helyettesítenénk. Kicsit erőltetett hasonlattal érzékeltetve: mint ha egy idegen nyelvű szövegben idézőjellel imitálnák a magyar hosszú ⟨ő⟩‑t: Győr → Gy"r .
Elgondolásom szerint…
* …vagy hozzuk át az adó nyelvből az ʻokinát: ʻOumuamua,
* vagy hagyjuk ki: Oumuamua – ahogy a magyar helyesírás a H/hawaii szó esetében eljár, mely az eredeti nyelven ʻokinát-gégezárfonémát tartalmaz: Hawaiʻi /haˈwai̯.ʔi/ (lásd pl. itt).
Javítgató vita 2023. november 22., 17:26 (CET)
thread_title:  ʻOkinával kezdődik
Vita:Institute for Scientific Information

message: Tekintve, hogy ismét önálló céggé alakult, javasolnám átnevezni Clarivate Analytics-re, természetesen a korábbi neveinek megemlítésével és történeti rész kiegészítésével (talán külön szakaszba mozgatásával). Bazsola vita 2017. november 19., 11:32 (CET)
thread_title:  Clarivate Analytics
Vita:Gerendás Dániel

message: Lásd itt: Wikipédia:Törlésre javasolt lapok/Gerendás Dániel – Puskás Zoli vita 2018. január 29., 16:45 (CET)
thread_title:  A törlési megbeszélés eredménye (2018. január) 

message: Kedves Szerkesztők!
A szövegkörnyezetből tudok csak tippelni, hogy mit jelent az endorzer: talán a hangszert tesztelő zenészt? A cikkben megadott források közül kettő említi így: , , illetve a cikkalany saját magára alkalmazza ezt a kifejezést egy interjúban: . Értem, hogy terminus technicus, és nehezen helyettesíthető, de el tudom képzelni, hogy olyan szűk körben alkalmazzák, hogy talán célszerűbb lenne magyarul körülírni. Kit mit gondol? Cvbncv Vince(érveljünk) 2018. január 29., 16:58 (CET)
replies: text: Megjegyzésként leírtam az endorzer szó jelentését. – Dodi123 vita 2018. január 29., 21:26 (CET)

text: Nem tartom szerencsésnek egy fogalomnak egy lábjegyzetbe szorítását. Önálló szócikket kezdek. És ha elkezdődik a "nincsforrás" sablonozás, világos lesz, hogy a jegyzetben senki nem vette észre, hogy van-e forrása.
thread_title:  Endorzer 

message: Nem szerencsés ez a fordulat, már csak azért sem, mert az országos hírű Gerendás Péter kezdett el előbb zenélni, tehát a fia "is" zenész.
Másrészt egy vicc csattanója fűződik hozzá, azokból az időkből, amikor még zenedíjat fizettettek a kávéházak közönségével. Salamon Béla egyik kabaréjelenetében négyen egy vonósnégyesnek adják ki magukat egy vacsorameghívás reményében. Egyikük sem tud zenélni, de remélik, hogy a másik három tud, ezért kölcsönösen a társaikra mutogatnak, hogy az illető "szintén zenész".
Komolyra fordítva: OK, legyen ott, miről ismert Péter, aki nem Károly.--Linkoman vita 2018. január 29., 20:54 (CET)
replies: text: Ráadásul Gerendás, és nem Gerendai.  – Dodi123 vita 2018. január 29., 21:27 (CET)

text: Noch dazu.-:)--Linkoman vita 2018. január 29., 22:27 (CET)
thread_title:  "Szintén zenész"
Vita:Szabellianizmus

message: Következő lépésben az unitáriusokhoz, aztán meg a reformátusokhoz kéne még beírni, hogy eretnek.
Nem lenne jobb eldönteni, hogy a wikipédia egy katolikus-trinitárius enciklopédia-e, vagy tárgyilagos? 37.76.40.108 (vita) 2017. november 20., 10:13 (CET)
Köszönjük az észrevételt, javítva. Alensha 2017. november 20., 15:44 (CET)
thread_title: Eretnek
Vita:Űrvihar (film)

message: A cikk címe nem jó, hiszen ez egy fogalom, amiről a film a címét kapta, tehát a cikket át kellene nevezni erre: "Űrvihar (film)", mivel a fogalom az elsődleges. Még nem láttam a filmet, úgyhogy nem tudom, milyen viharról van szó. misibacsi*üzenet 2017. december 18., 18:04 (CET)
thread_title:  Cikkcím
Vita:Berlin-Brandenburg repülőtér

message: annyira kimaradt nálam idén minden utazás a &#@đ* vírus miatt, hogy csak most hallom, hogy ez megnyílt. Alensha 2020. október 19., 20:41 (CEST)

message: A repülőtér megnyitott így végig kell olvasni a szöveget és a jövő idejű megfofgalmazásokat átírni, hogy a cikk immár ne jövő időről szóljon, hanem az eredeti tervekről és a megvalósultakról. Piraeus vita 2020. október 31., 17:24 (CET)
thread_title:  Lektor sablon indoklása
Vita:János vitéz (daljáték)

message: A „mű” ártalmas népnemzeti giccs. Nézzétek csak meg az e cikkhez beillesztett képeket, addig én idézek a gyalázatos librettóból: „Az én nevem, az én nevem Kukorica Kukorica Jááános.” Aztán ne szóljatok egy szót sem. OsvátA Palackposta 2018. május 28., 11:03 (CEST)
thread_title:  Giccs
Vita:Sincfüggvény

message: összevonás sablont tettem a Sinc függvény és a Sinc-függvény lapokra. Valószínűleg a nem egységes helyesírás miatt lett kettő. Ez a függvény nem annyira ismert, hogy az akadémia rávetette volna magát, de az OH. hasonló címszavai alapján bizton állíthatjuk, hogy a szövegben és a címben is egybeírandó: sincfüggvény. Hogy kellene-e fonetizálni, abban ugye nem vagyunk illetékesek, általában ha elég széles körben elterjed valami, akkor az akadémia elrendeli, hogy ez meghonosodott, és fonetikusan kell írni, de a ritkább neveknél (pl. hiberbolikus függvények) meghagyták a latinos írásmódot is. Talán ebben a cikkben lenne jó elvégezni az összevonást és átnevezést, mert ennek van vitalapja, amin nem csak értékelősablon van. Bináris ide Kelt: Wikipédia,  2019. október 15., 10:19 (CEST)
Észleltem, majd egy olyan napon, amikor lesz időm, megcsinálom. Csak el ne felejtsem. Szalakóta vita 2019. október 16., 19:27 (CEST)
Bedolgozás kész. Szalakóta vita 2019. október 17., 20:25 (CEST)
thread_title:  Összevonás
Vita:Unidas Podemos

message: Ennek a pártnak a neve a magyar sajtóban is az eredeti Unidos Podemos formában terjedt el, sőt, helyenként Podemos alakban. Bár korrekt a párt nevének magyar fordítása, de kizárólag ebben a cikkben szerepel a magyar formában, még a magyar Wikipédián is, nem beszélve arról, hogy a Google-on sincs más találata. (Az egyértelműsítés pedig azért hibás, mivel még a magyar címet sem kell egyértelműsíteni.
A fenti érvek alapján átmozgatom Unidos Podemos címre.--Linkoman vita 2017. november 20., 23:35 (CET)
Az Unidos Podemos nem azonos a Podemos párttal, mert ez egy baloldali pártokat tömörítő pártszövetség. – Valentino19901 vita 2018. április 22., 11:50 (CEST)
thread_title:  A címe
Vita:Eccsi

message: Igenis nevezetes — ahhoz mindenképpen, hogy itt önálló szócikket kapjon, manga különböző fajaihoz-fajtáihoz hasonlóan. – Holdkóros vita 2017. november 21., 06:25 (CET)
replies: text: Nem kérdőjelezte meg senki az eccsi nevezetességét, inkább az a probléma, hogy egyelőre keveset mondó a cikk. A pillanatnyi tartalom csak valamelyik másik cikk kiegészítéséhez elég, önálló cikk gyanánt nem áll meg a lábán. --Karmela posta 2017. november 24., 20:19 (CET)
replies: text: :November 21. 02 óra 44 perckor jelölte valaki 'nevezetesség hiánya' indoklással azonnalira (a laptörténetben látható). Ezt töröltem ki és a helyére tettem a {szubcsonk} jelzést. – Holdkóros vita 2017. november 24., 21:09 (CET)
replies: text: :: Értem. --Karmela posta 2017. november 25., 17:57 (CET)
thread_title:  Nevezetesség 

message: A forráshoz regisztráció szükséges: akkor maradhat? – Vépi vita 2017. november 24., 05:19 (CET)
replies: text: Ha találni simábban elérhető forrást, akkor inkább azt jó beletenni, de elfogadható a regisztrációt megkívánó forrás is. (Mint ahogy például az is korrekt forrás lehet, ami csak egy könyvtárlátogatással hozzáférhető.)--Karmela posta 2017. november 24., 20:12 (CET)
replies: text: :Vagyis 'fizikailag' elmenni egy könyvtárba?– Holdkóros vita 2017. november 24., 21:12 (CET)
replies: text: :: Igen. --Karmela posta 2017. november 25., 17:58 (CET)
thread_title:  Forrás
Vita:Beregszászi Nagy Pál (mérnök)

message: Az Osztrák-Magyar Monarchiát nem utazta be soha, mert az 2 évvel a halála után létesült.

message: Beregszászi Nagy Pál nevét viselő "Beregszászi Pál Szakközépiskola és Szakiskola" ma már a "Debreceni SZC Beregszászi Pál Technikum" nevet viseli. 2001:4C4E:2495:F000:2531:AAC0:8ADA:C57E (vita) 2023. január 8., 22:49 (CET)
thread_title:  Tartalmi probléma